Ce decizie a putut lua fiul plin de bani al lui Leonard Doroftei, în timp ce tatăl său o lua de la zero, printre străini, în Canada e un lucru dezvăluit chiar de Adrian, băiatul de 26 de ani al marelui nostru campion.
Chiar dacă, prin propriile forţe, a ajuns să aibă o mică avere în Canada, Adrian a avut un moment, cu câţiva ani în urmă, în care a fost aproape să cumpere un bolid de sute de mii de dolari, dar a ales să nu facă asta şi să rămână modest, cu gândul la românii care duc o viaţă grea.
În aceeaşi perioadă, Leonard Doroftei încerca să uite de motivele pentru care a plecat din România, ţara sa în care s-a simţit umilit, şi se apucase deja de antrenorat, câştigând în jur de 3.500 – 4.000 de euro pe lună.
Ce decizie a putut lua fiul plin de bani al lui Leonard Doroftei, în timp ce tatăl său o lua de la zero
„Departe de România mă ocup cu tot ce nu aș fi putut să mă ocup aici. Sunt independent, sunt antreprenor. Am intrat în lumea dezvoltării imobiliare. Prima dată am plecat în 2016, în timpul Facultății de Drept.
Am vrut să-mi iau mașină. În momentul în care eram în punctul de a da câteva sute de mii de dolari pe o mașină, am stat și m-am gândit că sunt oameni la mine în țară care abia își permit să mănânce și mi se pare o aroganță supremă”, a declarat Adrian Doroftei, în urmă cu ceva timp.
Ce studii are şi din ce face bani fiul cel mare al lui Leonard Doroftei
Adrian Doroftei a urmat cursurile Facultăţii de Drept, plecând ulterior în Canada, fără părinţii săi. Încă din studenţie, acesta a decis să se angajeze, şi a lucrat pentru o perioadă la o companie aeriană de renume din ţara nord-americană.
Deşi câştiga foarte bine, fiul cel mare al lui Leonard Doroftei a decis că vrea să nu aibă şefi şi vrea să aibă propria lui afacere. Adrian şi-a investit banii strânşi la bursă şi a dat lovitura
De asemenea, Adrian Doroftei investeşte şi în domeniul imobiliarelor, după cum a afirmat el în trecut, mărturisind că job-ul avut în facultate l-a ajutat enorm.
Leonard Doroftei este unul dintre sportivii care au scris istorie pentru România. Campion mondial la box, Doroftei are în palmares şi două medalii olimpice, ambele de bronz, în 1992 la Barcelona şi în 1996 la Atlanta.